ddrg/super_eurlex huggingface dataset:
Komission direktiivi 98/2/EY, annettu 8 päivänä tammikuuta 1998, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 77/93/ETY liitteen IV muuttamisesta



Virallinen lehti nro L 015 , 21/01/1998 s. 0034 - 0036



KOMISSION DIREKTIIVI 98/2/EY, annettu 8 päivänä tammikuuta 1998, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 77/93/ETY liitteen IV muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 97/14/EY (2), ja erityisesti sen 13 artiklan toisen alakohdan neljännen luetelmakohdan, sekä katsoo, että Xanthomonas campestris (kaikki Citrukselle patogeeniset kannat), Cercospora angolensis Carv. et Mendes ja Guignardia citricarpa Kiely (kaikki Citrukselle patogeeniset kannat) -kasvintuhoojien, joita ei esiinny yhteisössä tai yhteisön tietyillä sitrushedelmiä viljelevillä alueilla, sitrushedelmiin kulkeutumisen estämiseen tähtäävien suojatoimenpiteiden tiettyjä säännöksiä olisi muutettava, jotta suojellaan yhteisöä paremmin näiltä haitallisilta organismeilta, jotka on jo lueteltu direktiivissä 77/93/ETY, tämän vuoksi direktiivin 77/93/ETY asianomainen liite olisi muutettava vastaavasti, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 77/93/ETY tämän direktiivin liitteen mukaisesti. 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivästä toukokuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on välittömästi toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komissio antaa ne tiedoksi muille jäsenvaltioille. 3 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 8 päivänä tammikuuta 1998. Komission puolesta Franz FISCHLER Komission jäsen (1) EYVL L 26, 31.1.1977, s. 20 (2) EYVL L 87, 2.4.1997, s. 17 LIITE Korvataan liitteessä IV olevan A osan I jaksossa 16.1, 16.2 ja 16.3 kohta seuraavasti: >TAULUKON PAIKKA>
Komission direktiivi 98/15/EY, annettu 27 päivänä helmikuuta 1998, neuvoston direktiivin 91/271/ETY muuttamisesta tiettyjen sen liitteessä I vahvistettujen vaatimusten osalta (ETA:n kannalta merkityksellinen teksti)



Virallinen lehti nro L 067 , 07/03/1998 s. 0029 - 0030



KOMISSION DIREKTIIVI 98/15/EY, annettu 27 päivänä helmikuuta 1998, neuvoston direktiivin 91/271/ETY muuttamisesta tiettyjen sen liitteessä I vahvistettujen vaatimusten osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY (1) ja erityisesti sen 5 artiklan 3 kohdan, sekä katsoo, että rehevöitymiselle alttiille alueille joutuvia yhdyskuntajätevesien puhdistuslaitosten päästöjä koskevat vaatimukset, sellaisina kuin ne on esitetty direktiivin 91/271/ETY liitteen I taulukossa 2, aiheuttavat tulkintaongelmia, jotka on syytä selventää; niinpä direktiivin liitteen I taulukkoa 2 olisi muutettava, ja tässä direktiivissä säädetyt toimenpiteet ovat direktiivin 91/271/ETY 18 artiklassa tarkoitetun komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 91/271/ETY liite I tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämän direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä helmikuuta 1998. Komission puolesta Ritt BJERREGAARD Komission jäsen (1) EYVL L 135, 30.5.1991, s. 40 LIITE Korvataan direktiivin 91/271/ETY liitteen I taulukko 2 seuraavasti: "Taulukko 2: Liitteessä II olevan A kohdan a alakohdassa määritellyille rehevöitymiselle alttiille alueille joutuvia yhdyskuntajätevesien puhdistuslaitosten päästöjä koskevat vaatimukset. Paikallisista olosuhteista riippuen käytetään yhtä tai kumpaakin muuttujaa. On käytettävä pitoisuuden tai poistotehon arvoja. >TAULUKON PAIKKA>
Komission direktiivi 98/75/EY, annettu 1 päivänä lokakuuta 1998, runkoverkkojen kautta tapahtuvasta sähkönsiirrosta annettuun neuvoston direktiiviin 90/547/ETY sisältyvän yksikköjen luettelon päivittämisestä (ETA:n kannalta merkityksellinen teksti)



Virallinen lehti nro L 276 , 13/10/1998 s. 0009 - 0010



KOMISSION DIREKTIIVI 98/75/EY, annettu 1 päivänä lokakuuta 1998, runkoverkkojen kautta tapahtuvasta sähkönsiirrosta annettuun neuvoston direktiiviin 90/547/ETY sisältyvän yksikköjen luettelon päivittämisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon runkoverkkojen kautta tapahtuvasta sähkönsiirrosta 29 päivänä lokakuuta 1990 annetun neuvoston direktiivin 90/547/ETY (1), sellaisena kuin se on viimeksi muutettuna komission päätöksellä 95/162/EY (2), ja erityisesti sen 2 artiklan 2 kohdan, sekä katsoo, että direktiivin 90/547/ETY soveltamisalaan kuuluvat suurjänniterunkoverkot ja niistä vastaavat yksiköt jäsenvaltioissa on lueteltu kyseisen direktiivin liitteessä, komission on tarvittaessa päivitettävä luetteloa kuultuaan kyseistä jäsenvaltiota ottaen huomioon direktiivin 90/547/ETY tavoitteet ja erityisesti sen 2 artiklan 1 kohdan a alakohdan, yksiköiden yhdistyminen ja/tai riippumattomien verkkoyritysten perustaminen Tanskassa, Saksassa, Portugalissa ja Suomessa sekä vaatimus sisällyttää toinen suurjänniterunkoverkko Luxemburgin osalta edellyttävät luettelon päivittämistä, ja kuultuaan kyseisiä jäsenvaltioita ON ANTANUT TÄMÄN DIREKTIIVIN: 1 artikla Korvataan direktiivin 90/547/ETY liite tämän direktiivin liitteellä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 28 päivään helmikuuta 1999 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä lokakuuta 1998. Komission puolesta Christos PAPOUTSIS Komission jäsen (1) EYVL L 313, 13.11.1990, s. 30 (2) EYVL L 107, 12.5.1995, s. 53 LIITE "LIITE >TAULUKON PAIKKA>
Neuvoston direktiivi 98/9/EY, annettu 20 päivänä tammikuuta 1998, asetuksessa (EY) N:o 950/97 tarkoitettujen epäsuotuisten maatalousalueiden luettelosta (Tanska)



Virallinen lehti nro L 022 , 29/01/1998 s. 0021 - 0022



NEUVOSTON DIREKTIIVI 98/9/EY, annettu 20 päivänä tammikuuta 1998, asetuksessa (EY) N:o 950/97 tarkoitettujen epäsuotuisten maatalousalueiden luettelosta (Tanska) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon maatalouden rakenteiden tehokkuuden parantamisesta 20 päivänä toukokuuta 1997 annetun neuvoston asetuksen (EY) N:o 950/97 (1) ja erityisesti sen 21 artiklan 2 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), sekä katsoo, että saarilla sijaitsevat Tanskan osat kärsivät pysyvistä luonnonhaitoista ja maantieteellisistä haitoista, jotka aiheuttavat korkeampia tuotanto- ja kuljetuskustannuksia ja estävät näiden alueiden maanviljelijöitä saamasta sadostaan samanlaista elintasoa kuin muilla jäsenvaltion alueilla vastaavanlaista viljelyä harjoittavat viljelijät, Tanskan hallitus on toimittanut komissiolle asetuksen (EY) N:o 950/97 21 artiklan 1 kohdan mukaisesti luettelon saarista, jotka voitaisiin liittää yhteisön epäsuotuisten maatalousalueiden luetteloon, sekä tiedot näille alueille tyypillisistä erityispiirteistä, määriteltäessä yhteisön epäsuotuisiin alueisiin rinnastettavia erityishaitoista kärsiviä ja asetuksen (EY) N:o 950/97 25 artiklassa tarkoitettuja alueita otetaan huomioon kaikki kokonaispinta-alaltaan enintään 600 neliökilometrin suuruiset pienet saaret, joiden epäsuotuisista luonnonoloista on osoituksena kansallista keskitasoa alhaisempi maataloustulo, näin määriteltyjen alueiden kokonaispinta-ala ei ole yli neljä prosenttia kyseisen jäsenvaltion kokonaispinta-alasta, ja Tanskan hallituksen komissiolle alueen lajin määrittelemiseksi ilmoittamien edellä mainittujen tunnuslukujen laji ja taso vastaa asetuksen (EY) N:o 950/97 25 artiklassa tarkoitettujen erityisistä luonnonhaitoista kärsivien alueiden tunnuspiirteitä, ON ANTANUT TÄMÄN DIREKTIIVIN: 1 artikla Luettelo Tanskan epäsuotuisista maatalousalueista on tämän direktiivin liitteenä. Nämä alueet on sisällytetty asetuksen (EY) N:o 950/97 25 artiklassa tarkoitettujen yhteisön epäsuotuisten maatalousalueiden luetteloon. 2 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 3 artikla Tämä direktiivi on osoitettu Tanskan kuningaskunnalle. Tehty Brysselissä 20 päivänä tammikuuta 1998. Neuvoston puolesta J. CUNNINGHAM Puheenjohtaja (1) EYVL L 142, 2.6.1997, s. 1 (2) EYVL C 372, 9.12.1997, s. 21 (3) Lausunto annettu 14. tammikuuta 1998 (ei vielä julkaistu virallisessa lehdessä). LIITE >TAULUKON PAIKKA>
Oikaistaan - Euroopan parlamentin ja neuvoston direktiivi 1999/34/EY, annettu 10 päivänä toukokuuta 1999, tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 85/374/ETY muuttamisesta



Virallinen lehti nro L 283 , 06/11/1999 s. 0020



Oikaistaan Euroopan parlamentin ja neuvoston direktiivi 1999/34/EY, annettu 10 päivänä toukokuuta 1999, tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 85/374/ETY muuttamisesta (Euroopan yhteisöjen virallinen lehti L 141, 4. kesäkuuta 1999) Sivu 20, johdanto-osan 8 kappale: oikaistaan: "...maataloustuotteet, sellaisina kuin ne on määritelty Euroopan yhteisön perustamissopimuksen 32 kohdan toisessa virkkeessä ja lueteltu perustamissopimuksen liitteessä II, ja" seuraavasti: "...maataloustuotteet, sellaisina kuin ne on määritelty Euroopan yhteisön perustamissopimuksen 32 artiklan 1 kohdan toisessa virkkeessä ja lueteltu perustamissopimuksen liitteessä I, ja"
Oikaistaan - Neuvoston direktiivi 1999/38/EY, annettu 29 päivänä huhtikuuta 1999, työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran ja sen soveltamisalan laajentamisesta perimän muutoksia aiheuttaviin aineisiin



Virallinen lehti nro L 037 , 12/02/2000 s. 0035



Oikaistaan neuvoston direktiivi 1999/38/EY, annettu 29 päivänä huhtikuuta 1999, työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun direktiivin 90/394/ETY muuttamisesta toisen kerran ja sen soveltamisalan laajentamisesta perimän muutoksia aiheuttaviin aineisiin (Euroopan yhteisöjen virallinen lehti L 138, 1. kesäkuuta 1999) Sivu 68, 1 artiklan 3 kohta Oikaistaan "... 3 artiklan 1 kohdassa, 2 kohdan ensimmäisessä ja toisessa luetelmakohdassa, ..., 14 artiklan 3 kohdassa, 16 artiklan 1 kohdassa ja 17 artiklan 2 kohdassa viittaus..." seuraavasti: "... 3 artiklan 1 kohdassa, 2 kohdan ensimmäisessä ja toisessa alakohdassa, ..., 14 artiklan 3 ja 8 kohdassa, 16 artiklan 1 kohdassa, 17 artiklan 2 kohdassa ja liitteessä II olevassa 1 kohdassa viittaus ...".
Oikaistaan Euroopan parlamentin ja neuvoston direktiivi 1999/42/EY, annettu 7 päivänä kesäkuuta 1999, tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta sekä tutkintotodistusten yleisen tunnustamisjärjestelmän täydentämisestä (EYVL L201, 31.7.1999)



Virallinen lehti nro L 023 , 25/01/2002 s. 0048 - 0048



Oikaistaan Euroopan parlamentin ja neuvoston direktiivi 1999/42/EY, annettu 7 päivänä kesäkuuta 1999, tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta sekä tutkintotodistusten yleisen tunnustamisjärjestelmän täydentämisestä (Euroopan yhteisöjen virallinen lehti L 201, 31. heinäkuuta 1999) Sivulla 86, liite A, ensimmäinen osa, luettelo V, a alakohta: 1. oikaistaan: (Sijoittautumisvapauden ja palvelujen tarjoamisen vapauden toteuttamisesta annettu direktiivi 64/224/ETY) seuraavasti: (Sijoittautumisvapauden ja palvelujen tarjoamisen vapauden toteuttamisesta annetut direktiivit 64/223/ETY ja 64/224/ETY). 2. Lisätään ennen 1 kohtaa kohta seuraavasti: "0. Itsenäisen ammatinharjoittajan toiminta tukkukaupassa lukuun ottamatta lääke- ja farmaseuttisten tuotteiden, myrkyllisten tuotteiden ja patogeenien sekä hiilen tukkukauppaa (ryhmästä 611)."
Oikaistaan Euroopan parlamentin ja neuvoston direktiivi 1999/45/EY, annettu 31 päivänä toukokuuta 1999, vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä (EYVL L 200, 30.7.1999)



Virallinen lehti nro L 006 , 10/01/2002 s. 0070 - 0070



Oikaistaan Euroopan parlamentin ja neuvoston direktiivi 1999/45/EY, annettu 31 päivänä toukokuuta 1999, vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä (Euroopan yhteisöjen virallinen lehti L 200, 30. heinäkuuta 1999) Sivu 33, liite III, A osa, a kohta, I alakohta, johdanto, toinen rivi: oikaistaan: "...vaarat, joita aineesta voi aiheutua..." seuraavasti: "... vaarat, joita valmisteesta voi aiheutua..." Sivu 43, liite V, B osa, 8 kohta, toinen rivi: oikaistaan: "...maininta "Varoitus - ainetta ei ole vielä täydellisesti tutkittu", valmisteen etiketissä on oltava maininta "Varoitus - valmiste sisältää ainetta, jota ei ole vielä täydellisesti tutkittu", jos..." seuraavasti: "...maininta "Varoitus - ainetta ei ole vielä täydellisesti testattu", valmisteen etiketissä on oltava maininta "Varoitus - valmiste sisältää ainetta, jota ei ole vielä täydellisesti testattu", jos..."
Komission direktiivi 1999/9/EY, annettu 26 päivänä helmikuuta 1999, neuvoston direktiivin 92/75/ETY täytäntöönpanemisesta kotitalouksien astianpesukoneiden energiankulutuksen merkinnän osalta ja komission direktiivin 97/17/EY muuttamisesta (ETA:n kannalta merkityksellinen teksti)



Virallinen lehti nro L 056 , 04/03/1999 s. 0046 - 0046



KOMISSION DIREKTIIVI 1999/9/EY, annettu 26 päivänä helmikuuta 1999, neuvoston direktiivin 92/75/ETY täytäntöönpanemisesta kotitalouksien astianpesukoneiden energiankulutuksen merkinnän osalta ja komission direktiivin 97/17/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 22 päivänä syyskuuta 1992 annetun neuvoston direktiivin 92/75/ETY (1) ja erityisesti sen 9 artiklan, sekä katsoo, että komission direktiivillä 97/17/EY (2) pannaan täytäntöön direktiivi 92/75/ETY kotitalouksien astianpesukoneiden energiankulutuksen merkinnän osalta, mittausmenetelmien (EN 50242) kehittäminen ja hyväksyminen on viivästynyt; yhdenmukaistetun mittausstandardin puuttuessa tavarantoimittajien on mahdotonta täyttää direktiivin 97/17/EY mukaisia velvoitteitaan, minkä vuoksi kyseisen direktiivin täytäntöönpanoa on siirrettävä myöhempään ajankohtaan, ja tässä direktiivissä säädetyt toimenpiteet ovat direktiivin 92/75/ETY 10 artiklan mukaisesti perustetun komitean kannan mukaiset, ON ANTANUT TÄMÄN DIREKTIIVIN: 1 artikla Korvataan direktiivin 97/17/EY 4 artiklan 1 kohta seuraavasti: "1. Jäsenvaltioiden on saatettava voimaan ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 28 päivänä helmikuuta 1999. Niiden on ilmoitettava näistä toimenpiteistä komissiolle viipymättä. Niiden on sovellettava näitä säännöksiä 1 päivästä maaliskuuta 1999. Jäsenvaltioiden on kuitenkin sallittava 31 päivään heinäkuuta 1999 - sellaisten tuotteiden markkinoille saattaminen, kaupan pitäminen ja/tai esittely, - sellaisten 2 artiklan 4 kohdassa tarkoitettujen painotuotteiden jakelu, jotka eivät ole tämän direktiivin mukaisia. Näissä jäsenvaltioiden antamissa 1 alakohdassa tarkoitetuissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään." 2 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä helmikuuta 1999. Komission puolesta Christos PAPOUTSIS Komission jäsen (1) EYVL L 297, 13.10.1992, s. 16 (2) EYVL L 118, 7.5.1997, s. 1
Komission direktiivi 1999/78/EY, annettu 27 päivänä heinäkuuta 1999, komission direktiivin 95/10/EY muuttamisesta (ETA:n kannalta merkityksellinen teksti)



Virallinen lehti nro L 209 , 07/08/1999 s. 0022 - 0022



KOMISSION DIREKTIIVI 1999/78/EY, annettu 27 päivänä heinäkuuta 1999, komission direktiivin 95/10/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun komission direktiivin 79/373/ETY(1), sellaisena kuin se on viimeksi muutettuna direktiivillä 1999/61/EY(2), ja erityisesti sen 10 artiklan d alakohdan, sekä katsoo, että 1) erityisravinnoksi tarkoitettujen rehujen käyttötarkoitusten luettelosta 25 päivänä heinäkuuta 1994 annetussa komission direktiivissä 94/39/EY(3), sellaisena kuin se on muutettuna komission direktiivillä 95/9/EY(4), säädetään erityisravinnoksi tarkoitettujen koiran- ja kissanrehujen EY:n menetelmän mukaisesti lasketun energia-arvon merkintöjä koskevan ilmoituksen pakollisuudesta, 2) erityisravinnoksi tarkoitettujen koiran- ja kissanrehujen energia-arvon laskentamenetelmän vahvistamisesta 7 päivänä huhtikuuta 1995 annetussa direktiivissä 95/10/EY(5) säädetään energia-arvon laskentamenetelmästä, 3) tämä menetelmä ei ole riittävän tarkka ja tämän vuoksi säännös on vain väliaikainen siihen saakka, kunnes tyydyttävä menetelmä otetaan käyttöön, 4) vaikka käytössä olevia yhtälöitä on pystytty jossakin määrin parantamaan, parannus ei vielä ole tilastollisesti merkitsevä; käynnissä olevaa tutkimusta on syytä jatkaa, 5) direktiivissä 95/10/EY säädettyjen yhtälöiden voimassaoloaikaa olisi jatkettava määritellyksi ajaksi, ja 6) tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 95/10/EY 2 artiklassa päivämäärä "30 päivään kesäkuuta 1998" päivämäärällä "30 päivään maaliskuuta 2002". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1999. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava komissiolle tässä direktiivissä tarkoitettuja kysymyksiä koskevat kansallisen lainsäädäntönsä tärkeimmät määräykset. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu jäsenvaltioille. Tehty Brysselissä 27 päivänä heinäkuuta 1999. Komission puolesta Franz FISCHLER Komission jäsen (1) EYVL L 86, 6.4.1979, s. 30. (2) EYVL L 162, 26.6.1999, s. 67. (3) EYVL L 207, 10.8.1994, s. 20. (4) EYVL L 91, 22.4.1995, s. 35. (5) EYVL L 91, 22.4.1995, s. 39.
Komission direktiivi 1999/69/EY, annettu 28 päivänä kesäkuuta 1999, neuvoston direktiivissä 91/682/ETY säädettyjen toimittajien ja laitosten valvonnan ja tarkastuksen soveltamista koskevien toimenpiteiden käyttöönotosta annetun direktiivin 93/63/ETY kumoamisesta



Virallinen lehti nro L 172 , 08/07/1999 s. 0044 - 0044



KOMISSION DIREKTIIVI 1999/69/EY, annettu 28 päivänä kesäkuuta 1999, neuvoston direktiivissä 91/682/ETY säädettyjen toimittajien ja laitosten valvonnan ja tarkastuksen soveltamista koskevien toimenpiteiden käyttöönotosta annetun direktiivin 93/63/ETY kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koristekasvien ja niiden lisäysaineiston pitämisestä kaupan 20 päivänä heinäkuuta 1998 annetun neuvoston direktiivin 98/56/EY(1), ja erityisesti sen 20 artiklan 3 kohdan, sekä katsoo, että 1) komission direktiivissä 93/63/ETY(2) säädetään neuvoston direktiivin 91/682/ETY(3) mukaisten hyväksyttyjen toimittajien ja laitosten valvontaa ja tarkastusta koskevien toimenpiteiden käyttöönotosta, 2) direktiivi 91/682/EY kumotaan 1 päivästä heinäkuuta 1999 ja korvataan direktiivillä 98/56/EY, 3) direktiivissä 98/56/EY säädetään lisäysaineiston toimittajiin sovellettavia vaatimuksia ja kontrollitoimia, valvonta ja tarkastus mukaan luettuina, koskevista asianmukaisista toimenpiteistä, 4) direktiivi 93/63/ETY on näin ollen vanhentunut ja se olisi kumottava, ja 5) tässä direktiivissä säädetyt toimenpiteet ovat koristekasveja ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Kumotaan direktiivi 93/63/ETY 1 päivästä heinäkuuta 1999 alkaen. 2 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä kesäkuuta 1999. Komission puolesta Franz FISCHLER Komission jäsen (1) EYVL L 226, 13.8.1998, s. 16. (2) EYVL L 250, 7.10.1993, s. 31. (3) EYVL L 376, 31.12.1991, s. 21.